ዝብል ብትኹረት ክርእዮ ከምዝግባእ ድማ ተተሓሳስብ። ቢቢሲ እውን ነዚ ርኢቶ ንፌስቡክ ዘቕረበ እንትኸውን፡ ተቐባልነት ግና ኣይረኸበን። ፌስቡክ ግና፡ ኣፍሪቃ 'ከም ቤተ-ፈተነ ገይርዋ' ዝብል ክሲ ኣይቕበሎን፤ ናይዚ ምኽንያት ድማ ብፍላይ ኣብ ዝሓለፉ ክልተ ዓመታት ኣብ ኣፍሪቃ ብዙሕ ገንዘብ ፈሰስ ከምዝገበረ ይገልፅ። ናይ ሕድሕድ ሃገራት ቋንቋ ዝዛረቡ ሰብሞያ ካብ ምቑፃር ብተወሳኺ፡ ፖሊሲ ከምዘውፅአ ፌስቡክ ይገልፅ። ዝንዝሑ ስኑዓት ዜናታት ንምግታእ፡ ኣብ ርእሰ ከተማ ኬንያ ናይሮቢ ነቶም መረዳእታታት ዝግምግም ትካል ከም ዘጣይሽ ኣፍሊጡ'ሎ። ኣብቲ ሓድሽ ትካል ተዛረብቲ ቋንቋታት ኦሮምኛ፣ ሶማልኛን ሃውሳን ክቑፀሩ እዮም። ኣብ ሃገራት ካሜሩን፣ ናይጄሪያ፣ ደቡብ አፍሪቃን ሴኔጋልን መረዳእታ ምስ ዘፃርዩ ትካላት ከም ዝሰርሕ እውን ሓቢሩ። ፈይስቡክ ሰለስተ ቢልዮን ስኑዕ ገጻት ዓጽዩ ቀረፅ ማሕበራዊ ሚድያን ሕርቃን ኡጋንዳውያንን ፌስቡክ ኣብ ሃገራት ኣፍሪቃ ምርጫ እንትካየድ፡ ስኑዓት መረዳእታታት ዘስዕቦም ሳዕቤናት ኣብ ጋዜጣ ዘቕረበ እኳ እንተኾነ፡ 'ክገብሮ ዝግባእ ነገር ኩሉ ገይሩ ድዩ?'
